
Projektas


LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2007  M.  RUGPJŪČIO 1 D. ĮSAKYMO NR. V-630 „DĖL VISUOMENĖS 
SVEIKATOS SPECIALISTO, VYKDANČIO SVEIKATOS PRIEŽIŪRĄ MOKYKLOJE, KVALIFIKACINIŲ REIKALAVIMŲ APRAŠO PATVIRTINIMO“ PAKEITIMO

2026 m.                         d. Nr.
Vilnius

. P a k e i č i u Lietuvos Respublikos sveikatos apsaugos ministro 2007 m. rugpjūčio 1 d. įsakymą Nr. V-630 „Dėl Visuomenės sveikatos specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo“ ir jį išdėstau nauja redakcija:

„LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL VISUOMENĖS SVEIKATOS SPECIALISTO, VYKDANČIO SVEIKATOS PRIEŽIŪRĄ MOKYKLOJE, KVALIFIKACINIŲ REIKALAVIMŲ APRAŠO PATVIRTINIMO

Vadovaudamasis Lietuvos Respublikos visuomenės sveikatos priežiūros įstatymo 6 straipsnio 3 dalimi,
t v i r t i n u Visuomenės sveikatos specialisto, vykdančio sveikatos priežiūrą mokykloje, kvalifikacinių reikalavimų aprašą (pridedama).“
. N u s t a t a u, kad asmenys, kurie iki 2026 m. rugsėjo 1 d. vykdė visuomenės sveikatos specialisto funkcijas, nustatytas Visuomenės sveikatos priežiūros organizavimo mokykloje tvarkos apraše, patvirtintame Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 „Dėl Visuomenės sveikatos priežiūros organizavimo mokykloje tvarkos aprašo patvirtinimo“  ir yra pradėję universitetines visuomenės sveikatos studijų krypties studijas, gali tęsti funkcijų vykdymą iki 2030 m. birželio 30 d.

Lietuvos Respublikos sveikatos apsaugos ministro

 SKYRIUS


. Visuomenės sveikatos specialisto, vykdančio sveikatos priežiūrą mokykloje, kvalifikacinių reikalavimų aprašas (toliau – Aprašas) nustato visuomenės sveikatos specialisto (toliau – specialistas), vykdančio visuomenės sveikatos priežiūrą ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas (toliau kartu vadinama – mokykla), kvalifikacinius reikalavimus.
. Aprašas taikomas specialistui, vykdančiam funkcijas, nustatytas Visuomenės sveikatos priežiūros organizavimo mokykloje tvarkos apraše, patvirtintame Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 „Dėl Visuomenės sveikatos priežiūros organizavimo mokykloje tvarkos aprašo patvirtinimo“ (toliau – Visuomenės sveikatos priežiūros organizavimo mokykloje tvarkos aprašas), ir jo darbdaviui.
. Specialistas privalo turėti aukštojo mokslo kvalifikaciją, įgytą baigus universitetines visuomenės sveikatos studijų krypties studijas, arba jai lygiavertę ar prilygintą aukštojo mokslo kvalifikaciją, arba būti paskutinio kurso pirmosios pakopos universitetinių visuomenės sveikatos studijų krypties studentas.
. Aprašo 3 punkte nurodytą kvalifikaciją turinčiam specialistui prilyginamas specialistas įgijęs kitą sveikatos mokslų krypčių grupės išsilavinimą ir turintis ne mažesnį kaip 10 (dešimties) metų specialisto, vykdančio visuomenės sveikatos priežiūrą mokykloje, darbo stažą. Darbo stažas vertinamas pagal visuomenės sveikatos specialisto funkcijas, nustatytas Visuomenės sveikatos priežiūros organizavimo mokykloje tvarkos apraše.

 SKYRIUS


. Profesinės veiklos srities kompetencija suprantama kaip specialisto žinių, gebėjimų, nuostatų ir vertybių visuma, reikalinga veiksmingai vykdyti visuomenės sveikatos priežiūrą mokykloje, užtikrinti mokinių sveikatos stiprinimą, saugą, ligų prevenciją ir sveikatai palankios aplinkos kūrimą.
. Visuomenės sveikatos ir sveikatos stiprinimo kompetencija apima specialisto gebėjimą:
. suprasti visuminę (holistinę) sveikatos sampratą ir biopsichosocialinį sveikatos modelį;
. išmanyti vaikų ir paauglių raidos anatominius, fiziologinius ir psichologinius ypatumus;
. atpažinti vaikų ir paauglių sveikatos rizikos ir apsauginius veiksnius bei vertinti jų reikšmę;
. analizuoti mokinių sveikatos ir gyvensenos rodiklius, vertinti mokyklos bendruomenės sveikatai įtaką darančius veiksnius;
. nustatyti sveikatos stiprinimo prioritetus mokykloje ir inicijuoti sveikatos stiprinimo priemones;
. formuoti sveikos gyvensenos nuostatas bei taikyti šiuolaikinius sveikatos ugdymo metodus;
. išmanyti ir taikyti sveikos mitybos, fizinio aktyvumo, psichikos sveikatos stiprinimo, priklausomybių prevencijos, traumų ir smurto prevencijos, asmens higienos ir lytiškumo ugdymo principus.
. Sveikatos saugos ir ligų prevencijos kompetencija apima specialisto gebėjimą:
. suprasti ir taikyti užkrečiamųjų ir neužkrečiamųjų ligų profilaktikos bei epidemiologinės priežiūros principus;
. vertinti ugdymo aplinkos atitiktį visuomenės sveikatos saugos reikalavimams ir teikti siūlymus aplinkos gerinimui;
. suprasti ugdymo proceso organizavimo poveikį mokinių sveikatai;
. taikyti mokinių maitinimo organizavimo principus teisės aktų nustatyta tvarka;
. atpažinti gyvybei pavojingas būkles, teikti pirmąją medicinos pagalbą ir koordinuoti pirmosios pagalbos teikimą;
. teikti pirmąją emocinę pagalbą, įvertinti pagalbos tęstinumo poreikį ir nukreipti pas atitinkamus specialistus.
. Mokinio sveikatos priežiūros ir savirūpos kompetencija apima specialisto gebėjimą:
. organizuoti lėtinėmis neinfekcinėmis ligomis sergančių mokinių savirūpai reikalingų paslaugų teikimą;
. rinkti, analizuoti ir sisteminti informaciją apie mokinio sveikatos būklę bei gydytojų rekomendacijas;
. bendradarbiaujant su mokiniu, tėvais (globėjais) ir mokyklos darbuotojais rengti bei koordinuoti individualius savirūpos planus;
. konsultuoti mokinius ir mokyklos bendruomenę savirūpos įgūdžių taikymo klausimais;
. atsižvelgiant į poreikį peržiūrėti ir koreguoti savirūpos planus.
. Teisinė ir etinė kompetencija apima specialisto gebėjimą:
. išmanyti ir taikyti Lietuvos Respublikos teisės aktus, reglamentuojančius vaikų ir paauglių sveikatos priežiūrą, sveikatos saugą ir stiprinimą;
. vadovautis tarptautinių organizacijų rekomendacijomis ir dokumentais vaikų sveikatos klausimais;
. išmanyti vaiko teisių apsaugos principus ir socialines garantijas;
. laikytis profesinės etikos ir bioetikos principų;
. užtikrinti asmens duomenų apsaugą ir sveikatos informacijos konfidencialumą.


 SKYRIUS


. Bendrosios kompetencijos susijusios su specialisto gebėjimu efektyviai komunikuoti, bendradarbiauti, reflektuoti savo profesinę veiklą, naudotis informacinėmis technologijomis ir nuolat tobulėti.
. Profesinio tobulėjimo kompetencija apima specialisto gebėjimą:
. nuolat atnaujinti profesines žinias ir tobulinti praktinius gebėjimus;
. įsivertinti savo profesinę veiklą, atpažinti stipriąsias ir tobulintinas sritis;
. planuoti individualų profesinį tobulėjimą ir mokymąsi visą gyvenimą.
. Komunikavimo ir informacijos valdymo kompetencija apima specialisto gebėjimą:
. taisyklingai ir etiškai komunikuoti žodžiu bei raštu realioje ir virtualioje aplinkoje;
. naudotis informacinėmis technologijomis ir šiuolaikinėmis komunikacijos priemonėmis;
. atsirinkti, analizuoti ir kritiškai vertinti profesinę informaciją;
. rengti informacinę ir metodinę medžiagą atsižvelgiant į tikslinės grupės poreikius.
. Bendravimo ir bendradarbiavimo kompetencija apima specialisto gebėjimą:
. pagarbiai ir empatiškai bendrauti su mokiniais, jų tėvais (globėjais) ir mokyklos darbuotojais;
. dirbti komandoje ir koordinuoti bendras sveikatos stiprinimo veiklas;
. spręsti konfliktines situacijas ir taikyti atvejo vadybos principus;
. pristatyti savo veiklą mokyklos bendruomenei ir visuomenei.
. Tiriamosios ir analitinės veiklos kompetencija apima specialisto gebėjimą:
. vertinti savo veiklos efektyvumą ir pasirinkti tinkamus vertinimo metodus;
. planuoti ir atlikti sveikatos stebėsenos bei kitus taikomuosius tyrimus;
. analizuoti ir interpretuoti duomenis, reikalingus sprendimų priėmimui.

 SKYRIUS


. Specialisto profesinė veikla grindžiama šiomis vertybinėmis nuostatomis:
. vadovautis sveikos gyvensenos principais ir būti pavyzdžiu mokyklos bendruomenei;
. laikytis profesinės etikos, atsakomybės ir pagarbos žmogaus orumui principų;
. veikloje vadovautis vaiko interesų užtikrinimo principu;
. gerbti kiekvieno asmens individualumą, teisę dalyvauti priimant su juo susijusius sprendimus;
. skatinti saugią, įtraukią ir sveikatai palankią ugdymo aplinką.
. Aprašą rekomenduojama taikyti planuojant visuomenės sveikatos specialistų profesinį tobulinimą.

